Byrettens afgørelser ændres, således at kærende gives aktindsigt
Ret: Østre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 1. juli 2011 satte Østre Landsret retten i retsbygningen, Bredgade 59,
København.

Som dommere fungerede landsdommerne Ejler Bruun, Norman E. Cleaver og Lise

Leth-Nissen (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

3. afd. kære nr. B-1970-11, B-1971-11 og B-1972-11:

Kriminalreporter Kærende

mod

Københavns Byret

Ingen var mødt eller indkaldt.

Der fremlagdes kæreskrift af 8. juni 2011 med bilag, hvorved kriminalreporter

Kærende har kæret Københavns Byrets afgørelse af 7. juni 2011, ifølge hvilken det

bestemtes, at aktindsigten i tre domme (SS 4-24530/2009, SS 1-21396/2008, SS

8.3181/2006 + SS 6514/2006) begrænses ved udeladelse af personlige oplysninger,

herunder tidligere strafba-re forhold, samt dommerens fremsendelsesbrev af 14. juni

2011 med bilag.

Byretten har ved sagens fremsendelse henholdt sig til de trufne afgørelser.

De modtagne bilag var til stede.



/

- 2 -

Efter votering afsagdes sålydende

K e n d e l s e :

Af forarbejderne til retsplejelovens § 41b, stk. 3, nr. 3, fremgår følgende:
”…Stk. 3, nr. 3, vil undtagelsesvis kunne anvendes på oplysninger om tiltaltes
forstraffe. Da domme og kendelser normalt kun medtager oplysninger om for-
straffe af betydning for sagen, og da kendskab til disse oplysninger kan have
væsentlig betydning for forståelsen af afgørelsen, bør de imidlertid som ud-
gangspunkt ikke undtages fra aktindsigt, hvis tiltalte findes skyldig. Hvis tiltal-
te frifindes, bør eventuelle oplysninger i dommen om tiltaltes forstraffe imid-
lertid undtages fra aktindsigt…”

Landsretten tiltræder herefter, at de tidligere strafbare forhold vedrørende Tiltalte 1 i

Københavns Byrets dom i SS 4-24530/2009 er undtaget fra aktindsigten, idet han

frifindes. Efter dommens resultat vedrørende Tiltalte 2 finder landsret-ten ikke

grundlag for at undtage de tidligere strafbare forhold vedrørende ham fra aktind-

sigten.

Efter resultatet i Københavns Byrets domme i henholdsvis SS 1-21396/2008 og SS

8.3181/2006 + SS 6514/2006 finder landsretten ikke grundlag for at undtage de

personlige oplysninger, herunder de tidligere strafbare forhold, fra aktindsigten.

Landsretten ændrer derfor byrettens afgørelser således, at der gives aktindsigt i det

neden-for anførte omfang.

T h i b e s t e m m e s :

Byrettens afgørelser ændres således, at kriminalreporter Kærende i Københavns By-

rets dom i SS 4-24530/2009 gives aktindsigt i de personlige oplysninger vedrørende

Tiltalte 2, herunder de tidligere strafbare forhold, og i Københavns Byrets domme i

henholdsvis SS 1-21396/2008 og SS 8.3181/2006 + SS 6514/2006 gives aktindsigt i

de personlige oplysninger vedrørende de tiltalte, herunder de tidligere strafbare

forhold.

Kæreafgiften tilbagebetales.



/

- 3 -

Retten hævet.



/